

**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXXIII СЕССИЯСЫ**

 **(**VI чакырылышы)

 2024-жылдын 15-апрели № 1 Раззаков шаары.

**Айыл чарба жана мамлекеттик фондунун жерлерин ижарага берүү максатында жер комиссиясынын аткарып жаткан иштери жөнүндө маалыматын угуу.**

Айыл чарба жана мамлекеттик фондунун жерлерин ижарага берүү максатында жер комиссиясынын аткарып жаткан иштери жөнүндө маалыматын жана сессияда чыгып сүйлөгөн депутаттардын сунуш-пикирлерин угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү оз алдынча башкаруу органдары жөнүндө» Мыйзамынын 34-беренесине ылайык Раззаков шаардык Кеңешинин VI чакырылышынын кезектеги XXXIII сессиясы

**ТОКТОМ КЫЛАТ:**

1. Айыл чарба жана мамлекеттик фондунун жерлерин ижарага берүү максатында жер комиссиясынын аткарып жаткан иштери жөнүндө маалыматы көңүлгө алынсын.
2. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын Ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
3. Бул токтомдун аткарылышын көзөмөлдөө жагы Раззаков шаардык Кеңешинин муниципалдык менчик, айыл чарба жана жер иштери боюнча туруктуу комиссиясына тапшырылсын.

 **Төрага Б.Б. Айтемиров**



**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКСИЗ XXXII СЕССИЯСЫ**

**(**VI чакырылыш)

 2024-жылдын 15-марты № 2 Раззаков шаары.

**РАЗЗАКОВ ШААРДЫК КЕҢЕШИНИН КЕЗЕКТЕГИ XXXIII СЕССИЯСЫ**

 **(**VI чакырылышы)

 2024-жылдын 15-апрели № 2 Раззаков шаары.

**Муниципалдык менчикте турган имараттардын, техникалардын жана жаңыдан курулуп жаткан курулуштардын абалы жөнүндө маалыматын угуу жөнүндө.**

Муниципалдык менчикте турган имараттардын, техникалардын жана жаңыдан курулуп жаткан курулуштардын абалы жөнүндө маалыматынугуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине ылайык Раззаков шаардык Кеңешинин VI чакырылышынын кезектеги XXXIII сессиясы

**ТОКТОМ КЫЛАТ:**

1. Муниципалдык менчикте турган имараттардын, техникалардын жана жаңыдан курулуп жаткан курулуштардын абалы жөнүндө маалыматы канаатандырарлык эмес деп табылсын. (Маалымат тиркелет).
2. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын Ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.

1. Бул токтомдун аткарылышын көзөмөлдөө жагы Раззаков шаардык Кеңешинин курулуш, транспорт комуникация жана коммуналдык иштери боюнча туруктуу комиссиясына тапшырылсын.

 **Төрага: Б.Б. Айтемиров**

 Раззаков шаардык Кеңешинин VI

чакырылышынын кезектеги XXXIII сессиясынын 2024-жылдын 15-апрелиндеги №2 токтомуна тиркеме

**Муниципалдык менчикте турган имараттардын, техникалардын жана**

**жаңыдан курулуп жаткан курулуштардын абалы жөнүндө**

**МААЛЫМАТ**

 Раззаков шаарынын мэриясынын алдындагы муниципалдык менчик департаментинин балансындагы кыймылдуу жана кыймылсыз мүлктөрдүн абалы боюнча маалымат берилип, Раззаков шаардык Кеңешинин 2023-жылдын 3-ноябрындагы "Раззаков шаарынын муниципалдык менчигинде турган мүлктүн реестирин бекитип берүү жөнүндөгү" №6 токтому менен бекилген.

 2024-жылга карата курулуш иштери боюнча Раззаков шаардык Кеңешинин 2023-жылдын 30 ноябрындагы "Жергиликтүү бюджеттен акча каражатын ажыратуу жөнүндөгү" №2-токтомунда каралган иштер боюнча маалымат:

- Раззаков шаарынын Жаштык участкасында маршруттук каттам жүрүүчү жолго 420 метр жана Чимген айылынын Р.Темирбаев көчөсүнө 135метр жерге асфальт төшөө иштери боюнча мамлекеттик сатып алуулар өткөрүлүп, 2024-жылдын 19-февралындагы №2 сандуу эки тараптуу келишими түзүлүп, жалпы суммасы

3 468 640 сом болуп, аба ырайынын жылышына карата курулуш иштери башталат;

-Раззаков шаардык Кеңеши жана шаар мэриясынын күнүмдүк жумушуна электр энергиясын камсыз кылуу боюнча 3фазалуу генератор сатып алуу үчүн мамлекеттик сатып алуулар өткөрүлүп, 2023-жылдын 25-декабрындагы №64 эки тараптуу келишим түзүлүп, жалпы суммасы 598 000 сом болуп, подрятчы тарабынан генератор алынып келинген.

- Раззаков шаарынын Корук көчөсүнө бир даана көмөкчү чордонун орнотуу боюнча мамлекеттик сатып алуулары өткөрүлүп 2023-жылдын 28-декабрындагы №65 эки тараптуу келишим түзүлүп, жалпы суммасы 298 000 сом болуп, подрятчы тарабынан аткаруу иштери толук кандуу бүткөрүлгөн.

-Раззаков шаарынын Туракул Ата көчөсүндө 170 метрге түнкү жарыктандыруу жана Самат айылындагы 500метр аба чубалгыларын жаңылоо боюнча мамлекеттик сатып алуулар өткөрүлүп, жалпы суммасы 179500 сомго №63 эки тараптуу келишим түзүлүп, аткаруу иштери жүргүзүлгөн.

-Атайын таштанды ташуучу техника алуу боюнча мамлекеттик сатыш алуулар өткөрүлүп 2023-жылдын 29-декабрындагы №67 эки тараптуу келишим түзүлүп, келишимдин жалпы суммасы 3 840 000 сомду түзүп, подрятчы тарабынан атайын техника алынып келинип, иш кагаздары даярдалып, каттоо иштери жүрүп жатат.

-Раззаков шаарынын №2 кичи районуна скважина чыгаруу боюнча мамлекетик сатып алуулар өткөүлүп, 2023-жылдын 19-декабрындагы Nº60 эки тараптуу келишим түзүлүп, келишимдин жалпы суммасы 1 000 000 сомду түзүп, тийиштуу материалдары алынып келинип, казуу иштерине даярдыктар жүрүп жатат.

Раззаков шаарындагы Самат Садыков атындагы эс алуу багына балдар ойноочу аянтча куруу боюна мамлекеттик сатып алуулар өткөрүлүп, №66 эки тараптуу келишим түзүлүп, курлуш иштери жүрүп жатат. 2024-жылдын 1-июнуна чейин толук канду буруу жагы пландалууда.

 Раззаков шаарынын аймагына муниципалдык мал базарын куруу боюнча жалпы долбоодук иш кагаздары иштелип чыгып, курулуш иштери IV этапка бөлүнгөн: - I-этапка мал базардын айланасын тосуу, жерлерин тегиздөө, скважина чыгаруу жана 10-кВт аба чубалгыларын тартуу иштери пландалып, бул боюнча мамлекеттик сатып алуулар өткөүлүп 2023-жылдын 20-октябрындагы Nº47 эки тараптуу, жалпы суммасы 10432 732 сомго келишим түзүлүп курулуш иштери жүрүп жаткандыгын билдирет. II этап боюнча жеңил типтеги навестерди, чарбалык имараттар, жарыктандыруу, аба чубалгыларын тартуу, суу линиясын тартуу, лотокторду орнотуу иштери пландалып, бул боюнча мамлекеттик сатып алуулар өткөрүлүп 2024-жылдын 27-февралында №3 эки тараптуу, жалпы суммасы 14 009 040 сомго келишим түзүлүп, аткаруу иштери журуп жаткандытын белгилөө менен курулуш иштерин 2024-жылдын сентябрь айына чейин бутуруп пайдалануута беруу жагы пландалууда.

 Раззаков шаарынын мэриясынын алдындагы муницпалдык менчик департаментинин реестиринде турган кыймылдуу мүлктөр боюнча сиздер тараптан бекилип берген эсептен чыгаруу боюнча жобого ылайык комиссиянын курамы бекилип, бүгүнкү күндө колдонуу мөөнөтү келген Ваз 2121 үлгүсүндөгү эки жеңил авто унаа 231000 сомго, МАЗ-5549 маркасындагы оор жүк ташуучу авто унаа 49 000 сомго, ЮМЗ-6Л маркасындагы трактор 4900 сомго жана Мерседес Бенц 200 маркасындагы жеңил авто унаа 25000 сомго, жалпы 5 транспортту эсептен чыгаруу боюнча тийиштүү көз карандысыз баалоочуга баалатып жалпы суммасы 309 900 сомго бааланып, комиссия тарабынан эсептен чыгаруу жана сатуу боюнча жобого ылайык иш алынып барылууда.

Раззаков шаарынын муниципалдык

менчик департаментинин Башчысы: А.З. Насыров



**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXXIII СЕССИЯСЫ**

**(**VI чакырылыш)

 2024-жылдын 15-апрели № 3 Раззаков шаары.

**Раззаков шаарынын мэриясын кайра каттоодон өткөрүү жана ЖОБОсун бекитүү жөнүндө**

Кыргыз Республикасынын Министрлер Кабинетинин 2024-жылдын 7-февралындагы “Пилоттук режимде административдик-аймактык реформа жүргүзүү мезгилинде Кыргыз Республикасынын жергиликтүү өз алдынча башкаруусунун аткаруу органдарынын ишин уюштуруу жөнүндөгү” №52 токтомунун жана Кыргыз Республикасынын Министрлер Кабинетинин 2023-жылдын 31-мартындагы №178 токтому менен бекитилген “Юридикалык жактарды, филиалдарды (өкүлчүлүктөрдү) мамлекеттик каттоонун тартиби жөнүндө” Жобосуна ылайык Раззаков шаарынын мэриясынын ЖОБОсун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине ылайык Раззаков шаардык Кеңешинин VI чакырылышынын кезектеги XXXII сессиясы

**ТОКТОМ КЫЛАТ:**

1. Раззаков шаарынын мэриясы кайра каттоодон өткөрүлсүн жана ЖОБОсу бекитилсин. (ЖОБО тиркелет)
2. Раззаков шаардык Кеңешинин VI чакырылышынын 2022-жылдын 14-апрелиндеги “Исфана шаарынын мэриясын кайра каттоодон өткөрүү жана Жобосун бекитүү жөнүндө” №3 токтому күчүн жоготту деп таанылсын.

1. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын Ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
2. Бул токтомдун аткарылышын көзөмөлдөө жагы Раззаков шаардык Кеңешинин мыйзамдуулук, башкаруу, жаштар, спорт жана депутаттык этика иштери боюнча туруктуу комиссиясына тапшырылсын.

**Төрага Б.Б.Айтемиров**

 Раззаков шаардык Кеңешинин VI

чакырылышынын кезектеги XXXIII сессиясынын 2024-жылдын 15-апрелиндеги №3 токтомуна тиркеме

**КЫРГЫЗ РЕСПУБЛИКАСЫНЫН БАТКЕН ОБЛУСУНА**

**КАРАШТУУ ЛЕЙЛЕК РАЙОНУНДАГЫ**

**РАЙОНДУК МААНИДЕГИ**

**РАЗЗАКОВ ШААРЫНЫН МЭРИЯСЫНЫН**

**Ж О Б О С У**

1. **ЖАЛПЫ ЖОБОЛОР**

1.Бул Жобо Раззаков шаарынын мэриясынын аймагында колдонулат.

2.Раззаков шаарынын мэриясынын территориясы **–** аймактын административдик-аймактык чек араларынын чектериндеги жерлерди өзүнө камтыйт.

- Шаардын территориясы шаардын 5 кварталын жана шаарга караштуу 6 айылдарын өзүнө камтыйт.

 3.Раззаков шаарынын мэриясы өз ишинде Кыргыз Республикасынын Конституциясын, ошондой эле “Жергиликтүү мамлекеттик администрация жана жергиликтүү өз алдынча башкаруу органдары жөнүндө” Кыргыз Республикасынын Мыйзамын, Кыргыз Республикасынын башка ченемдик укуктук актыларын жетекчиликке алат жана мэриянын кызматкерлери тарабынан иш жүргүзүлөт.

 4. Мамлекеттик тилде аталышы: -“Раззаков шаарынын мэриясы”;

 Официалдуу тилде аталышы: -“Мэрия города Раззакова”;

 Дареги: Кыргыз Республикасы Баткен облусу Лейлек району Раззаков шаары, Раззаков к. 21

**2. ТҮШҮНҮКТӨР ЖАНА ТЕРМИНДЕР**

 **Бул Жободо төмөнкүдөй түшүнүктөр жана терминдер колдонулат:**

**-шаардын Жобосу** - Раззаков шаарынын мэриясынын башкы укуктук актыларына караганда жогорку юридикалык күчкө ээ болгон жана Раззаков шаарынын мэриясын уюштуруунун негизги принциптерин жана эрежелерин белгилеген Раззаков шаарынын мэриясынын негизги укуктук актысы;

**-шаардык маанидеги маселелер** - шаар мэриясы тарабынан чечилүүчү жергиликтүү маанидеги жана шаар калкынын жашоо турмушун түздөн – түз камсыз кылуу маселеси;

**-шаар мэриясы** - шаардык мэриянын аткаруучу – тескөөчү органы;

**-муниципалдык менчик** - Раззаков шаарынын мэриясынын киреше алуу булагы болуп саналган, иш милдеттерин жүзөгө ашыруу үчүн зарыл болгон мэриянын ээлик кылуусундагы, пайдалануусундагы жана тескөөсүндө турган шаардын менчиги;

**-жергиликтүү салыктар жана жыйымдар -** Кыргыз Республикасынын Мыйзамдарына ылайык шаардык Кенеш тарабынан белгилеген, жергиликтүү бюджетке түшүүчү салыктар жана салыктык эмес жыйымдар.

**3. РАЗЗАКОВ ШААРЫНЫН МЭРИЯСЫНЫН**

**НЕГИЗГИ МАСЕЛЕЛЕРИ ЖАНА ПРИНЦИПТЕРИ**

 **3.1 Раззаков шаарынын мэриясы тарабынан аткарылуучу жергиликтүү маанидеги маселелер:**

1.Аймактын жашоо-турмушунун тутумунун иштешин жана өнүгүшүн, социалдык-экономикалык өнүгүшүн уюштуруу жана калкка социалдык жана маданий кызмат көрсөтүүлөрдү берүү үчүн жергиликтүү өз алдынча башкаруу органдарынын карамагына жергиликтүү маанидеги төмөнкүдөй маселелер кирет:

1) тиешелүү аймактын экономикалык өнүгүшүн камсыз кылуу, ошондой эле инвестицияларды жана гранттарды тартуу;

2) муниципалдык менчикти башкаруу;

3) жергиликтүү бюджетти түзүү, бекитүү жана аткаруу;

4) калкты ичүүчү суу менен камсыз кылуу;

5) калктуу конуштарда канализациянын жана тазалоочу курулмалардын тутумунун ишин камсыз кылуу;

6) калктуу конуштардагы муниципалдык жолдордун иштешин камсыз кылуу;

7) жалпы пайдалануудагы жерлерге жарык берүүнү уюштуруу;

8) көрүстөндөрдүн иштешин жана расымдык кызматтардын көрсөтүлүшүн камсыз кылуу;

9) жалпы пайдалануудагы жерлерди көрктөндүрүү жана жашылдандыруу;

10) парктардын, спорттук курулмалардын жана эс алуу жайларынын иштешин камсыз кылуу, бош убакытты уюштуруу үчүн шарттарды түзүү;

11) турмуш-тиричилик калдыктарын жыйноону, ташып чыгарууну жана утилдештирүүнү уюштуруу;

12) муниципалдык транспорттун иштешин камсыз кылуу жана калктуу конуштардын чегинде коомдук транспорттун иштешин жөнгө салуу;

13) жергиликтүү маанидеги тарыхый-маданий мурастарды коргоо жана пайдалануу жагындагы контролдоо;

14) жергиликтүү маанидеги китепканалардын ишин уюштуруу жана камсыз кылуу;

15) жер пайдалануу эрежелерин белгилөө жана шаар куруу менен архитектуранын ченемдерин жана эрежелерин сактоону камсыз кылуу;

16) тиешелүү калктуу конуштун аймагында жарнакты мыйзамдарда белгиленген тартипте жайгаштыруу;

17) коомдук тартипти сактоого көмөктөшүү;

18) элдик көркөм чыгармачылыкты өнүктүрүү үчүн шарттарды түзүү;

19) балдар жана жаштар менен иштөө боюнча иш-чараларды уюштуруу жана жүзөгө ашыруу;

20) дене тарбиясын жана массалык спортту өнүктүрүү үчүн шарттарды камсыз кылуу;

21) өзгөчө кырдаалдардын алдын алууга жана кесепеттерин жоюуга көмөктөшүү;

22) үй-бүлөлүк зомбулуктан сактоо жана коргоо боюнча чаралардын комплексин мыйзамдарда белгиленген тартипте жүзөгө ашыруу.

23) соттолгондорду кайра социалдаштырууга багытталган жазык-укуктук таасир этүүнүн эркинен ажыратуу жана мажбурлоо чарасы менен байланышпаган жазаларды уюштуруу жана аткаруу жана аларга жазык-аткаруу мыйзамдарына ылайык социалдык жардам көрсөтүү;

24) ветеринардык-санитардык жана карантиндик-чектөөчү чаралардын өз убагында өткөрүлүшүн камсыздоого көмөк көрсөтүү.

25) аскердик каттоо жүргүзүү, аскердик кызматка, резервдик түзүмдөргө, ыктыярдуу резервдик отряддарга жана мобилизациялык даярдоого чакырууну уюштурууга көмөк көрсөтүү.

 **3.2 Раззаков шаарынын мэриясы****нын ишинин жалпы принциптери.**

 1.Раззаков шаарынын мэриясы төмөнкүдөй принциптерди жүзөгө ашырат:

 1) шаар мэриясынын функцияларын жана ыйгарым укуктарын так аныктоо;

 2) шаар мэриясынын жергиликтүү коомдоштуктун алдында ачык жана жооптуу болушу жана алардын өз функцияларын жергиликтүү коомдоштуктун кызыкчылыктарында жүзөгө ашырышы;

 3) мыйзамдуулук жана социалдык адилеттүүлүк;

 4) шаар мэриясынын тутуму аркылуу, ошондой эле жарандардын жыйындары (чогулуштары) жана курултайлар аркылуу жарандардын эрк билдирүүсү;

 5) жергиликтүү коомдоштуктардын укуктарын жана мыйзамда корголгон кызыкчы-лыктарын коргоо;

 6) коомдук пикирдин ачыктыгы жана эсепке алынышы;

 7) тиешелүү маселелерди чечүүдө коллегиялуулук, эркин талкуулоо;

 8) өзүнүн компетенциясындагы маселелерди чечүүдө шаар мэриясынын көз карандысыздыгы;

 9) шаар мэриясы тарабынан кабыл алынуучу ченемдик укуктук актылардын мониторингин жана аларга баа берүүнү туруктуу негизде жүргүзүү;

 10) өз алдынча камсыз кылуу, өз алдынча жөнгө салуу жана өз алдынча каржылоо.

 2.Раззаков шаарынын мэриясы Кыргыз Республикасынын жарандарынын мамлекеттик жана жергиликтүү маанидеги маселелерди чечүүгө катышууга конституциялык укуктарын ишке ашыруу үчүн шарттарды түзүү боюнча мамлекеттик органдары менен тыгыз өз ара аракетте иштейт.

.

 **4. РАЗЗАКОВ ШААРЫНЫН МЭРИЯСЫ, ШААРДЫН МЭРИ.**

1.Шаарда жергиликтүү өз алдынча башкаруунун аткаруу органы болуп мэр башында турган мэрия эсептелет.

2.Мэриянын түзүмүн жана штаттык ырааттамасын мэр Кыргыз Республикасынын Министрлер Кабинети бекиткен типтүү түзүмдүн жана штаттык ырааттаманын негизинде бекитет.

3.Мэриянын баш ийүүсүндө ал уюштуруучу жана/же анын карамагына берилүүчү уюмдар, ишканалар жана мекемелер болушу мүмкүн.

**4.1 Раззаков шаарынын мэриясынын чечимдери.**

1. Мэриянын атынан актыларды (чечимдерди) токтом жана буйрук түрүндө мэр чыгарат, эгерде актынын өзүндө башкача каралбаса, алар мэр кол койгон күндөн тартып күчүнө кирет.

2. Токтомдор ченемдик укуктук актылардын негизинде жана аларды аткаруу үчүн чыгарылат. Буйруктар ыкчам, уюштуруучулук жана кадр маселелер боюнча чыгарылат.

3. Чыгарылган актылар өзгөртүлүшү, толукталышы, жокко чыгарылышы же күчүн жоготту деп таанылышы мүмкүн.

4. Мэриянын ишин уюштуруу эрежелери, мэриянын аппаратында документтер менен иштөөнү уюштуруу жана ишин документтик камсыз кылуу боюнча талаптар архивдик мыйзамдардын жана документтик иш кагаздарын жүргүзүү боюнча мыйзамдардын негизинде мэриянын регламентинде белгиленет.

**4.2 Раззаков шаарынын мэриясынын компетенциясы.**

 1. Шаардын мэриясы:

 1) шаардын жашоо-тиричилигин камсыз кылуу системасынын иштешин жана өнүгүшүн, шаардыктарга социалдык жана маданий тейлөө кызматтарын көрсөтүүнү уюштурат;

2) шаардын бюджетинин долбоорун иштеп чыгат жана аны шаардык кеңеш бекиткенден кийин аткарат;

3) социалдык-экономикалык жактан өнүктүрүүнүн, калкты социалдык жактан коргоонун программаларынын долбоорлорун иштеп чыгууга жана кеңештин бекитүүсүнө сунуш кылууга катышат жана кеңеш бекиткенден кийин аларды аткарууну камсыз кылат, социалдык-экономикалык жактан өнүктүрүү программасынын аткарылышы жөнүндө маалыматты жарыялайт, ошондой эле аны расмий сайтка жарыялайт жана (же) шаардык кеңеш тарабынан аныкталган атайын көрүнүктүү жерлерге (такталарга, стенддерге) жайгаштырат;

4) шаарды өнүктүрүү үчүн инвестицияларды жана гранттарды тартат;

5) тарыхтын, архитектуранын жана маданияттын эстеликтерин коргоо боюнча иш-чараларды жүзөгө ашырат;

6) жаңы жумуш орундарын түзүү боюнча иш-чараларды иштеп чыгат жана жүзөгө ашырат;

7) шаардын жерлерин жана муниципалдык менчиктин объекттерин сарамжалдуу пайдалануу боюнча иш-чараларды иштеп чыгат жана аларды шаардык кеңеш бекиткенден кийин жүзөгө ашырат;

8) муниципалдык ишканаларды менчиктештирүүгө жана тиешелүү органдар менен макулдашуу боюнча социалдык-маданий, тиричилик жана чарбалык маанидеги объекттерди, ошондой эле алардын иштеши үчүн зарыл болгон жабдууну баланска кабыл алууга катышат;

9) шаардын турак жай фондун, турак жай-коммуналдык чарбасын өнүктүрүү жана абаттоо боюнча иш-чараларды иштеп чыгат жана жүзөгө ашырат;

10) шаарды куруунун башкы планын иштеп чыгат жана жүзөгө ашырат, мыйзамдарга ылайык архитектура жана шаар куруу ченемдери менен эрежелеринин сакталышына контролду ишке ашырат;

11) жаратылыш кырсыктарын, өзгөчө кырдаалдардын алдын алуу жана четтетүү, алардын кесепеттерин жоюу боюнча мобилизациялык жана уюштуруучулук-практикалык чараларды жүзөгө ашырат;

12) мамлекеттик-жеке өнөктөштүк жөнүндө мыйзамдарга ылайык мамлекеттик-жеке өнөктөштүктүн долбоорлорун издөөнү, демилгелөөнү жана ишке ашырууну жүзөгө ашырат;

13) ветеринардык-санитардык жана карантиндик-чектөөчү чараларды өз убагында өткөрүүнү камсыздоого көмөк көрсөтөт;

14) мыйзамдарга ылайык башка ыйгарым укуктарды жүзөгө ашырат.

**4.3 Раззаков шаарынын мэринин кызмат ордуна талапкерге коюлуучу талаптар.**

1. Райондук маанидеги шаардын мэринин кызмат ордун жогорку билими, мамлекеттик жана/же муниципалдык кызмат орундарында жалпы 5 жылдан кем эмес, анын ичинде жетектөөчү кызматта 3 жылдык иш стажы бар адамдар, ошондой эле иштин башка чөйрөлөрүндө жетектөөчү кызматта 5 жылдан кем эмес тажрыйбасы бар адамдар ээлей алат.

2. Кесиптик ишти жүзөгө ашыруу үчүн мэрдин кызмат ордуна талапкер кесиптик ишти жүзөгө ашыруу үчүн зарыл болгон көлөмдө мамлекеттик тилди билүүгө тийиш.

3. Төмөнкүдөй адам мэр боло албайт:

1) Кыргыз Республикасынын жараны болуп саналбаган;

2) башка мамлекеттин жарандыгы бар;

3) тиешелүү шаарда туулган;

4) ушул берененин 1-бөлүгүндө белгиленген талаптарга ылайык келбеген;

5) соттун чечими менен ишке жөндөмсүз же жөндөмдүүлүгү чектелген деп таанылган же болбосо соттун чечими менен муниципалдык кызматчы катары ишти жүзөгө ашырууга же муниципалдык кызмат орундарын ээлөөгө тыюу салынган;

6) мыйзамдарда белгиленген тартипте жоюлбаган соттуулугу бар.

**4.4 Раззаков шаарынын мэринин кызмат ордуна дайындоонун жана кызмат ордунан бошотуунун тартиби.**

1. Райондук маанидеги шаарлардын мэрлери аким тарабынан дайындалат.

Раззаков шаарынын мэри шаардын мэринин, анын орун басарынын кызмат ордуна дайындоо үчүн кадрлардын муниципалдык резервинде (мындан ары - муниципалдык резерв) турган адамдардын ичинен дайындалат. Муниципалдык резервге киргизүү үчүн конкурсту өткөрүүнүн, аны түзүүнүн жана иштешинин тартибин Президент аныктайт.

2. Мэрдин ыйгарым укуктарынын мөөнөтү - 5 жыл.

Мэрдин ыйгарым укуктары кеңештин ыйгарым укуктарынын мөөнөтү же акимдин же Президенттин алмашуусу менен байланыштуу эмес.

3. Төмөнкүдөй учурларда райондук маанидеги шаардын мэри - Лейлек районунун мамлекеттик администрациясынын башчысы, аким тарабынан ээлеген кызматтарынан бошотулушу мүмкүн:

1) жеке арызынын негизинде;

2) мыйзамдарды, Президенттин жана Министрлер Кабинетинин ченемдик укуктук актыларын аткарбагандыгы же талаптагыдай эмес аткаргандыгы үчүн;

3) соттун күчүнө кирген айыптоочу өкүмүнүн негизинде;

4) сот тарабынан ал аракетке жөндөмсүз деп таанылган учурда;

5) аны өлдү, дайынсыз жоголду деп жарыялоо жөнүндө соттун чечими мыйзамдуу күчүнө кирген, ошондой эле өлгөн учурда;

6) Кыргыз Республикасынын чегинен тышкары жактарга туруктуу жашоо үчүн чыгып кеткен учурда;

7) Кыргыз Республикасынын жарандыгынан чыккан же чет мамлекеттин жарандыгын алган учурда;

8) эмгекке таптакыр жарамсыздыгынын кесепетинен өзүнүн кызматтык милдеттерин аткарууга мүмкүн болбогон учурда;

9) Раззаков шаардык кеңешинин депутаттарынын жалпы санынын үчтөн экисинин добуштары менен ишенбестик билдирилген учурда;

10) кабыл алынган чечимдерге жана саясий жетекчилик тарабынан жүргүзүлүп жаткан саясатка алардын иши шайкеш келбеген учурда;

11) ишеничти жоготкондо;

12) тараптардын эринен көз каранды эмес жагдайлар боюнча.

4. Мэр кызмат ордунан бошотулган учурда анын милдеттери жаңы мэр дайындалганга чейин мэрдин орун басарына жүктөлөт. Мэрдин орун басарынын кызмат орду бош болгон учурда шаар мэриясынын аппаратынын жетекчисине мэрдин милдеттери жүктөлөт.

**4.5 Раззаков шаарынын мэринин ыйгарым укуктары.**

1. Шаардын мэри:

1) Кыргыз Республикасынын [Конституциясынын](http://cbd.minjust.gov.kg/act/view/ky-kg/112213?cl=ky-kg) жана мыйзамдарынын, Президенттин жана Министрлер Кабинетинин актыларынын, шаардык кеңештин чечимдеринин сакталышын жана аткарылышын уюштурат;

2) мэриянын, муниципалдык ишканалардын жана мекемелердин ишине жетекчилик кызмат, алардын ишинин натыйжалары үчүн жооп берет;

3) шаардын аймагында аткаруу бийлигинин мамлекеттик органдарынын аймактык бөлүмдөрүнүн ишин координациялоону жүзөгө ашырат;

4) мэриянын кызматкерлерин мыйзамдарга ылайык кызмат ордуна дайындайт жана кызмат ордунан бошотот, аларга карата сыйлоо жана тартип жазасын колдонуу чараларын көрөт;

5)ведомстволук бөлүмдөрдүн жетекчилерин, анын ичинде аймактык бөлүмдөрдүн жетекчилерин мыйзамдарга ылайык кызмат ордуна дайындайт жана кызмат ордунан бошотот;

6) статистика, улуттук коопсуздук, ички иштер органдарын жана аскердик башкаруунун жергиликтүүоргандарынкошпогондо,тиешелүүшаардын аймагында болгон, аткаруу бийлигинин мамлекеттик органдарынын аймактык бөлүмдөрүнүн жетекчилерин кызмат ордуна мыйзамда белгиленген тартипте дайындайт;

7) статистика, улуттук коопсуздук, ички иштер органдарын жана аскердик башкаруунун жергиликтүү органдарын кошпогондо, тиешелүү шаардын аймагында болгон, аткаруу бийлигинин мамлекеттик органдарынын аймактык бөлүмдөрүнүн жетекчилерин кызмат орундарынан өз алдынча бошотот. Аткаруу бийлигинин тиешелүү мамлекеттик органдарынын жетекчилери алардын аймактык бөлүмдөрүнүн жетекчилерин кызмат ордунан бошотуу жөнүндө негиздүү сунуш киргизген учурда жогоруда аталган кызмат адамдарын кызмат ордунан бошотууга милдеттүү;

8) жергиликтүү маанидеги маселелерди, ошондой эле шаардык кеңештин ыйгарым укуктарына таандык кылынгандарын кошпогондо, берилген мамлекеттик ыйгарым укуктарды башкарууну ишке ашырат;

9) берилген мамлекеттик ыйгарым укуктардын талаптагыдай уюштурулушу үчүн жеке жоопкерчилик тартат;

10) Кыргыз Республикасынын мамлекеттик органдарында, коомдук жана башка уюмдарында жана чет өлкөлөрдө мэриянын атынан иш алып барат;

11) социалдык-экономикалык жактан өнүктүрүүнүн жана калкты социалдык коргоонун колдонуудагы программаларынын уланмалуулугун камсыз кылат же жергиликтүү мамлекеттик администрация менен макулдашуу боюнча кызматка киришкен күндөн тартып 3 айдан кечиктирбестен социалдык-экономикалык өнүктүрүү жана калкты социалдык коргоо программаларынын долбоорлорун иштеп чыгат жана шаардык кеңешке бекитүүгө берет;

12) жергиликтүү бюджеттин долбоорун шаардык кеңештин бекитүүсүнө сунуштайт, жарым жылда бир жолу жергиликтүү маанидеги иштердин аткарылышы, бюджеттин аткарылышы, муниципалдык менчиктин жана бюджеттен тышкаркы фонддун каражаттарынын пайдаланылышы жөнүндө, ал эми райондук маанидеги шаарлардын мэрлери аким менен бирге шаарды социалдык-экономикалык өнүктүрүү жана калкты социалдык коргоо программаларынын аткарылышынын маселеси боюнча шаардык кеңешке отчет берет;

13) мыйзамдарга ылайык жергиликтүү салыктарды жана жыйымдарды киргизүү боюнча шаардык кеңешке сунуштарды киргизет;

14) шаардык кеңештин сессиясын чакыруу жөнүндө сунуштарды киргизет, анын ишине катышат;

15) мамлекеттик сыйлыктар менен сыйлоо жана ардактуу наамдарды ыйгаруу жөнүндө белгиленген тартипте Президентке өтүнүч жасайт;

16) Кыргыз Республикасынын ченемдик укуктук актыларына ылайык башка ыйгарым укуктарды жүзөгө ашырат.

**4.6 Раззаков шаарынын мэринин орун басары.**

1.Шаардын мэринин орун басары мэр тарабынан өз алдынча дайындалат.

2. Шаардын мэринин орун басары муниципалдык резервде турган адамдардын ичинен дайындалат.

3. Мэрдин орун басары мэр жок мезгилде аны алмаштырат жана мэр тарабынан жүктөлгөн милдеттерди аткарат.

4. Мэрдин орун басары өзү аткарып жаткан ыйгарым укуктары үчүн мэрдин алдында жооп берет.

**5. РАЗЗАКОВ ШААРЫНЫН МЭРИЯСЫНЫН ФИНАНСЫ-ЭКОНОМИКАЛЫК НЕГИЗДЕРИ.**

1.Шаар мэриясынын экономикалык негиздерин калктын керектөөлөрүн канааттандыруу үчүн кызмат кылуучу муниципиалдык менчик түзөт.

2.Шаар мэриясы тышкы экономикалык иш-аракеттерди өз алдынча жүргүзүүгө укуктуу.

3.Шаардын мэриясынын финансылык негиздерин Мыйзамдын негизинде шаардын бюджетине келип түшүүчү төлөмдөр, ошондой эле төмөнкү киреше булактары түзөт:

-жергиликтүү бюджетке түшүүчү республикалык, жергиликтүү салыктар жана салыктык эмес төлөмдөр;

-кредиттик ресурстар, дотациялар, субвенциялар;

-республикалык бюджеттен субсидиялар;

-чет өлкөлөрдөн келүүчү инвестициялар;

-ишканалардын, уюмдардын, жарандардын ыктыярдуу жеке жана кайрымдуулук салымдары;

-муниципиалдык менчиктеги кыймылдуу жана кыймылсыз мүлктөрдү пайдалануудан түшкөн кирешелер;

-шаардыктардын муктаждыктары үчүн шаардык өз алдынча башкаруу уюштуруу жана түзгөн ишканалардын жана уюмдардын, банктардын, инвестициялык фонддордун иш-аракеттеринен алынуучу кирешелерден жана жүргүзгөн иш-чаралардан түшкөн башка кошумча кирешелер.

**6. РАЗЗАКОВ ШААРЫНЫН БЮДЖЕТИ.**

-Раззаков шаарынын мэриясынын, шаардык Кеңеш тарабынан бекитилүүчү шаардын бюджети.

-Шаардык бюджеттин долбоору шаар мэриясы тарабынан даярдалып, шаардык Кеңештин бекитүүсүнө коюлат.

-Бюджетти даярдоо, макулдашуу жана бекитүү процессинде шаардын мэри бюджеттик саясат маселелери жана бюджетти чыгымдоо багыттары боюнча калктын пикирин аныктоо максатында ачык бюджеттик угууларды өткөрөт.

-Шаардын мэри шаардын тийиштуу органдарынын өкүлдөрү менен шаардык бюджеттин аткарылышы жөнүндөгү маалыматтарды берет жана колдо болгон каражаттарынын чектеринде аларга түзөтүү киргизүүнү шаардык Кеңешке сунуштайт. Финансы жылынын аякташы менен шаардын мэри шаардык бюджеттин аткарылышы боюнча шаардык Кеңешке отчет берет.

-Мыйзамдарга ылайык «Кыргыз Республикасындагы бюджеттик негизги принциптери жөнүндөгү» Мыйзамда белгиленген учурлардан тышкары, жогору турган органдардын шаардын бюджетин иштеп чыгуу, бекитүү жана аткаруу процессине кийлигишүүгө укугу жок.

**7. РАЗЗАКОВ ШААРЫНЫН МУНИЦИПИАЛДЫК МЕНЧИГИ.**

-Раззаков шаарынын мэриясы муниципалдык менчикти түзүүдө, ээлик кылууда, пайдаланууда жана тескөөдө келип чыккан мамилелерди жөнгө салууда Кыргыз Республикасынын ченемдик укуктук актыларына ылайык иш жүргүзөт.

-Муниципалдык менчикти башкаруу жана тескөө Раззаков шаарынын мэриясынын таламдарын коргоону камсыз кылуу максатында жүзөгө ашырат.

-Раззаков шаарынын мэриясынын аймагындагы айыл-чарба багытындагы жерлерди пайдалануу тиешелүү үлүштүк жана кайра бөлүштүрүү фондуна тийиштүү жерлер катары Кыргыз Республикасынын жер жөнүндөгү ченемдик укуктук актыларына ылайык жүргүзүлөт.

 -Айыл жана мал чарба продукцияларын өндүрүү, алардын статистикалык эсебин тактоо шаар мэриясынын тийиштүү адистери, айыл башчылары жана квартал башчылары тарабынан жүргүзүлөт.

-Раззаков шаарынын мэриясынын аймагындагы муниципалдык жерлерди мыйзам чегинде пайдаланууга, сатууга, сатып алууга, ижарага берүүгө, кайра бөлүштүрүү фондуна тиешелүү жерлерди узак жана кыска мөөнөттүү ижарага берүүгө жана аларды агротехникалык эрежелердин негизинде эффективдуу пайдаланууну көзөмөлдөйт.

-Жарандарга жер тилкелерин берүүнүн тартибин жана жол-жоболорун шаар мэриясы тарабынан түзүлгөн жер комиссиясы тарабынан аныкталат.

**8. РАЗЗАКОВ ШААРЫНЫН МЭРИЯСЫНЫН МАМЛЕКЕТТИК БИЙЛИК МЕНЕН МАМИЛЕЛЕРИ.**

-Раззаков шаарынын мэриясынын мамлекеттик бийлик менен өз ара мамилелери Кыргыз Республикасынын ченемдик укуктук актыларына ылайык мамлекеттик бийлик менен жергиликтүү өз алдынча башкаруунун ортосунда милдеттерди бөлүштүрүүнүн Конституциялык негизинде түзүлөт.

-Кыргыз Республикасынын Мыйзамдарына ылайык шаар мэриясы аларды турмушка ашыруу үчүн зарыл болгон материалдык, финансылык жана башка каражаттарды өткөрүп берүү менен мамлекеттик ыйгарым укуктары жүктөлүшү мүмкүн. Өткөрүлүп берилген ыйгарым укуктар боюнча шаар мэриясы мамлекеттик органдарга отчет берет.

-Шаар мэриясы мамлекеттик бийлик органдарынын укуксуз аракеттерине карата сотко даттана алат.

**9. ЭЛ АРАЛЫК МАМИЛЕЛЕР**

-Шаар мэриясы Кыргыз Республикасынын Мыйзамдарында белгиленген чектерде эл аралык жана тышкы экономикалык байланыштарды ишке ашыра алат.

1. **ЖОБОНУН БУЗУЛУУСУ ҮЧҮН ЖООПКЕРЧИЛИК**

 -Ушул Жобонун талаптарын бузган жеке же юридикалык жактарга шаардык башкаруу органдарынын кызмат адамдарына карата моралдык материалдык жана администртивтик таасир этуучу чаралары көрүлөт.

-Таасир этүү чаралары шаар мэри тарабынан Кыргыз Республикасынын тиешелүү учурда колдонууда болгон Мыйзамдарына ылайык колдонулат. Табигый жана жер ресурстарын, жерди пайдалануу боюнча Мыйзам талаптарын бузууга алып келинүүчү иш аракеттерге административдик жана материалдык жазалар колдонулат. Элибиздин түпкүлүктүү каада-салт, үрп-адаттарына карама-каршы иш аракеттерди жасаган же аларды ашкере колдонууга алган коомдук тартипти бузуучуларга административдик чаралар корулот.

 **11. ЖОБОНУ КАБЫЛ АЛУУ ЖАНА ЖОБОГО ӨЗГӨРТҮҮ**

 **КИРГИЗҮҮ ТАРТИБИ**

-Раззаков шаарынын мэриясынын Жобосунун долбоору шаар мэриясы тарабынан иштелип чыгат.

-Шаардын Жобосу шаардык Кеңеш тарабынан бекитилет.

 -Шаардын Жобосу Кыргыз Республикасынын Мыйзамдарында белгиленген тартипте каттоодон өтөт.

 -Шаардын Жобосу жалпыга маалымдоо каражаттарында расмий жарыяланган күндөн тартып күчүнө кирет.

-Жобого өзгөртүү жана толуктоо киргизүү, кайра уюштуруу же аталышы өзгөргөндүгүнө байланыштуу шаардын мэри тарабынан сунушталып, өзгөртүүлөр жана толуктоолор киргизилет.

 -Шаардын Жобосунун сакталуусуна шаардын мэриясы көзөмөлдүк кылат.

**Раззаков шаарынын мэри Ч.А.Рысов**



**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXХIII СЕССИЯСЫ**

(VI чакырылыш)

 2024-жылдын 15-апрели № 4 Раззаков шаары.

**Кыргыз Республикасындагы Япониянын элчилигинин жана “Тайвань коомдук кайрымдуулук фондунун” колдоосу менен ишке ашырылуучу тизмесин бекитүү жана өздүк салымын жергиликтүү бюджеттен ажыратып берүү жөнүндө.**

Раззаков шаарынын мэриясынын Кыргыз Республикасындагы Япониянын элчилигинин жана “Тайвань коомдук кайрымдуулук фондунун” колдоосу менен ишке ашырылуучу тизмесин бекитүүжана өздүк салымын жергиликтүү бюджеттен ажыратып берүү жөнүндө сунушун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине Раззаков шаардык Кеңешинин VI чакырылышынын кезектеги XXХIII сессиясы

**ТОКТОМ КЫЛАТ:**

1. Кыргыз Республикасындагы Япониянын элчилигинин жана “Тайвань коомдук кайрымдуулук фондунун” колдоосу менен ишке ашырылуучу тизмеситиркемеге ылайык бекитилсин жана өздүк салымы жергиликтүү бюджеттен ажыратылып берилсин. (Тиркеме тиркелет)
2. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
3. Бул токтомдун аткарылышын көзөмөлдөө жагы шаардык Кеңештин бюджет, экономика, өнөр жай жана инвестиция иштери боюнча туруктуу комиссиясына тапшырылсын.

 **Төрага Б.Б. Айтемиров**

Раззаков шаардык Кеңешинин VI чакырылышынын кезектеги XXXIII сессиясынын 2024-жылдын 15-апрелиндеги №4 токтомуна тиркеме

**Кыргыз Республикасындагы Япониянын элчилигинин жана “Тайвань коомдук кайрымдуулук фондунун” колдоосу менен**

 **ишке ашырылуучу долбоорлордун**

**ТИЗМЕСИ**

|  |  |  |  |
| --- | --- | --- | --- |
|  **№** | **Долбоордун аталышы** |  | **Болжолдуу керектелүүчү каражат (миң сом)** |
| **Карыжылоо булагы** | **Жалпысы**  | **Суралуучу сумма** | **Жергиликтүү бюджеттен өздүк салым** | **Өздүк салымдын %** |
| 1 | “№1- Гимназия мектеп интернатынын жылытуу системасын реконструкциялоо” | Япониянын элчилиги | 1 136 500 | 1 132 200 | 4300 | 0,38 |
| 2 | “№1- Гимназия мектеп интернатына ажаткана куруу | “Тайвань коомдук кайрымдуулук фонду” | 1 108 800 | 711 200 | 397 600 | 35,9 |
| 3 | “Самат атындагы орто мектебин компьютердик жабдуулар менен камсыздоо” | “Тайвань коомдук кайрымдуулук фонду” | 415 100 | 300 000 | 115 100 | 27,7  |
|  | Бардыгы |  | 2 660 400 | 2 143 400 | 517 000 |  |

Инвестиция тармагы боюнча башкы адис: Хабибуллаев З.



**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXХIII СЕССИЯСЫ**

(VI чакырылыш)

 2024-жылдын 15-апрели №5 Раззаков шаары.

**Лейлек райондук ички иштер бөлүмүнүн кызматкерлерине кызматтык батир куруу үчүн жер тилкесин ажыратып берүүгө макулдук берүү жөнүндө.**

Раззаков шаарынын мэриясынын Лейлек райондук ички иштер бөлүмүнүн кызматкерлерине кызматтык батир куруу үчүн жер тилкесин ажыратып берүүгө макулдук берүү жөнүндө сунушун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине Раззаков шаардык Кеңешинин VI чакырылышынын кезектеги XXХIII сессиясы

**ТОКТОМ КЫЛАТ:**

1. Лейлек РИИБнүн кызматкерлерине кызматтык батир куруу үчүн Лейлек РИИБнө пайдаланууга ажыратылып берилген №8-03-04-1001-5836 сандуу идентификациялык коду менен жер ресурстары кызматынын Сүлүктү-Лейлек филиалында катталган 1300м2 жер тилкесинин түштүк-чыгыш тарабындагы бош жаткан 200м2 жер тилкесин жана Ак-Босого айылында муниципалдык менчикте турган №8-03-04-1007-0168 идентификациалык кодуна катталган 600 чарчы метр жер тилкесин ажыратып берүүгө макулдук берилсин.
2. Раззаков шаардык Кеңешинин 2024-жылдын 15-мартындагы №1 токтомунун 1-пункту күчүн жоготту деп табылсын.
3. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
4. Бул токтомдун аткарылышын көзөмөлдөө жагы Раззаков шаардык Кеңешинин муниципалдык менчик, айыл чарба жана жер боюнча туруктуу комиссиясына тапшырылсын.

 **Төрага Б.Б. Айтемиров**



**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**БАТКЕН ОБЛАСТЫ ЛЕЙЛЕК РАЙОНУ БАТКЕНСКАЯ ОБЛАСТЬ ЛЕЙЛЕКСКИЙ РАЙОН**

**РАЗЗАКОВ ШААРДЫК КЕҢЕШИ РАЗЗАКОВСКИЙ ГОРОДСКОЙ КЕНЕШ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXХIII СЕССИЯСЫ**

 **(**VI чакырылыш)

 2024-жылдын 15-апрели № 6 Раззаков шаары.

**Раззаков шаардык Кеңешинин 2021-жылдын 4-мартындагы №6 токтомуна өзгөтүү жана толуктоолорду киргизүү жөнүндө.**

Раззаков шаар мэриясынын Раззаков шаардык Кеңешинин 2021-жылдын 4-мартындагы №6 токтомуна өзгөтүү жана толуктоолорду киргизүү жөнүндө сунушун угуп жана талкуулап Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине ылайык Раззаков шаардык Кеңешинин VI чакырылышынын кезектеги XXХIII сессиясы

**ТОКТОМ КЫЛАТ:**

1. Раззаков шаардык Кеңешинин 2021-жылдын 4-мартындагы №6 токтомунун 1-пунктундагы №105 контурдан деген сөздүн ордуна №109 жана №711 контурунан деген сөздүн ордуна №696 деген сөздөр менен өзгөтүү жана толуктоолор киргизилсин.
2. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfanacity.kg](http://www.isfanacity.kg) расмий сайтына жарыялансын жана Кыргыз Республикасынын ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
3. Бул токтомдун аткарылышын көзөмөлдөө жагы Раззаков шаардык Кеңешинин муниципалдык менчик, айыл чарба жана жер боюнча туруктуу комиссиясына тапшырылсын.

 **Төрага Б.Б.Айтемиров**



**КЫРГЫЗ РЕСПУБЛИКАСЫ**

**БАТКЕН ОБЛАСТЫ**

**Лейлек району**

**Раззаков шаардык Кеңеши**

**КЫРГЫЗСКАЯ РЕСПУБЛИКА**

**БАТКЕНСКАЯ ОБЛАСТЬ**

**Лейлекский район**

**Раззаковской городской Кеңеш**

**Т О К Т О М**

**РАЗЗАКОВ ШААРДЫК КЕҢЕШИНИН КЕЗЕКТЕГИ XXXIII СЕССИЯСЫ**

**(**VI чакырылыш)

 2024-жылдын 15-апрели № 7 Раззаков шаары.

**Раззаков шаарына караштуу жер тилкелерин бир категориядан экинчи бир категорияга которууга макулдук берүү жөнүндө.**

Раззаков шаарынын мэриясынын Раззаков шаарына караштуу жер тилкелерин бир категориядан экинчи бир категорияга которууга макулдук берүү жөнүндө сунушун угуп жана талкуулап Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу органдары жөнүндө» Мыйзамынын 34-беренесине ылайык Раззаков шаардык Кеңешинин VI чакырылышынын кезектеги XXXIII сессиясы

**ТОКТОМ КЫЛАТ:**

1. Раззаков шаарынын №506 контурунан 0,55 га жер тилкесин, №1046 контурунан 0,4га жер тилкесин жана Ак-Босого айылынын түштүк тарабындагы №144-контурундагы 5,0га иштеп жаткан көрүстөндөрдү жайыт жерлерин “Айыл чарба багытыгдагы жерлер” категориясынан “Өнөр жайынын, транспорттун, байланыштын, энергетиканын, коргонуунун жерлери жана башка багыттагы жерлер” категориясына, Голбо айылынын күн батыш тарабынан №823 контурунан 0,40га жер тилкесин жана №745 контурундагы 0,2га жайыт жер тилкелери, Раззаков-Баткен автожолунун оң тарабындагы №561 контурундагы 0,25га жер тилкеси башка жерлер (прочий) категориясынан өндүрүштүк багыттагы жерлер категориясына которууга макулдук берилсин.
2. Ушул токтом шаардык Кеңештин аппаратында каттоодон өткөрүлүп, Раззаков шаардык Кеңешинин жана мэриясынын [www.isfana.kg](http://www.isfana.kg) расмий сайтына жарыялансын жана Кыргыз Республикасынын Ченемдик укуктук актыларынын мамлекеттик реестрине киргизүү үчүн Баткен облусунун юстиция башкармалыгына жөнөтүлсүн.
3. Бул токтомдун аткарылышын көзөмөлдөө жагы Раззаков шаардык Кеңешинин муниципалдык менчик, айыл чарба жана жер боюнча туруктуу комиссиясына тапшырылсын.

 **Төрага Б.Б.Айтемиров**